時下不少市民都會網購並在家收取速遞。有網民今日(7日)凌晨在社交網站發帖稱,遇到一名速遞員登門向他速遞一隻狗,他拒絕接收後對方仍繼續放下狗隻,並在拍照紀錄後離開。該網民事後致電客戶服務中心查詢,獲對方回應指已要求寄件人聯絡他,惜最終杳無音訊,遂在將軍澳一個地區群組發帖求助。
網民紛關注狗隻情況
不少網民都關注送上門的狗隻情況,甚至主動伸出援手,「新式棄養手法?照顧左(咗)狗狗先再算吧」、「無論如何都麻煩你接隻狗狗入屋先,明天再睇下點做丫」、「請收留一晚,唔好由佢係(喺)出面,謝謝好心人,小狗無辜的」、「你需要物資嗎?我有狗糧同尿片」。
有留言就對事件感到驚訝,「咁都得?!啲人可以亂嚟亂送野(嘢)」,建議事主要求速遞公司聯絡寄件者,「首先你識唔識個寄件人架(㗎)?唔識既(嘅)話可以客服打翻比sender架(㗎)喎」、「點知隻狗有冇病,竟然叫人接隻狗入屋。一係叫(速遞公司)負責返,一係報警,一係CALL動物組織。」事主暫時未有更新事情後續發展,另翻查有關速遞公司的網站,列明貓狗等活體動物為不可接受之物品,一經發現訂單會被取消。